אלנה פרנטה

אֶלֶנָה פֶרַנטֶה (באיטלקית: Elena Ferrante) הוא שם העט של סופרת איטלקייה ידועה, שאיננה מוכנה לחשוף את זהותה או תמונתה בפומבי.

ספריה נכתבו באיטלקית, ותורגמו לשפות רבות. בשנת 2016 נבחרה כאחת ממאה האנשים המשפיעים ביותר בעולם על-ידי המגזין "טיים".

==ביוגרפיה ספרותית==

בשנת 1991 הגיע למערכת הוצאת הספרים האיטלקית E/O ספר ביכורים של מחברת אלמונית בשם "אהבה מטרידה". המו"ל, שהיה נלהב, החליט לפרסם את הספר ופנה אל המחברת, אך זו הודיעה כי היא איננה מוכנה להתראיין, להתפרסם או להיחשף בכל דרך שהיא, ומבחינתה מכירות הספר יתקדמו מעצמן. "אהבה מטרידה" הפך פופולרי למדי באיטליה ובעולם, תורגם לעשר שפות, והמבקרים האיטלקים העניקו לו את "פרס אלזה מורנטה" לשנת 1992.

בטקס קבלת הפרס בחרה פרנטה שלא להיחשף, וביקשה מאנשי ההוצאה לאור לייצגה בו. פרנטה כתבה למו"ל טקסט שאת תוכנו ביקשה שיקריאו בטקס קבלת הפרס. דבריה עסקו בקשר שבין ספרה ליצירותיה הספרותיות השונות של אלזה מורנטה – אחת הסופרות האיטלקיות הבולטות של המאה ה-20. פרנטה סיפרה במכתבה כי היא איננה מוצאת קשר בין יצירתה ליצירת מורנטה, למעט יחסן המשותף לחוויית האימהות.

בשנת 1995 ביקש הבמאי מריו מרטונה לעבד את ספרה "אהבה מטרידה" לסרט קולנוע, ולשם כך ביקש להיפגש עמה. פרנטה סירבה להיפגש, אך הציעה שידונו על התסריט במכתבים. התכתובת קיבלה הד ציבורי, ולבסוף, כשיצא הסרט לאקרנים, כתבה פרנטה כי היא אינה רוצה לצפות בהקרנה פומבית, ומעדיפה לצפות בסרט ביחידות ולהגיב בכתב לאחר מכן.

בשנת 2002 פרסמה את "ימי הנטישה", ספר שעורר הדים רבים בספרות העולמית ותורגם ל-14 שפות (בהן לעברית, בשנת 2007, בידי אלון אלטרס). "ימי הנטישה" מספר את סיפורה של אולגה, אישה נשואה הנעזבת על ידי בעלה באחר הצהריים אחד באופן בלתי צפוי. הספר מתאר את המשבר שהיא חווה לאחר הנטישה ואת כאבה שמוביל אותה להתנתק אט אט מעולמה הישן ולנסות לבנות את חייה מחדש. הספר בולט בסגנונו הישיר, הרזה והענייני, ונפתח במשפטים: 

מבקרים התייחסו ליצירתה זו השנייה כאל יצירה אנטי-פמיניסטית המבטאת את התלות הנשית בבן הזוג והמשבר והריקנות המתחוללים בעוזבו. בתגובה לטענה ציטט מתרגם הספר, אלון אלטרס, דברים שאמרה פרנטה בריאיון למבקר הספרות גופרדו פופי: 

פרנטה לא מגדירה את כתיבתה כנשית, וכאמור, על אף חיבתה לפמיניזם, הוא אינו קשור ישירות לכתיבתה. לדבריה היא: 

בשנת 2006 פרסמה פרנטה את הרומן "הבת האפלה", שתורגם אף הוא לעברית בשנת 2011. ב-2021 עובד הספר לסרט קולנוע בבימויה של מגי ג'ילנהול ובכיכובה של אוליביה קולמן. בעשור השני של המאה ה-21 החלה פרנטה לכתוב סדרה של רומנים תחת הכותרת "L'amica geniale" ("החברה הגאונה"), כשם הספר הראשון בסדרה, ובתרגומים תחת הכותרת "הרומנים הנפוליטניים". הספר הראשון בסדרה תורגם לעברית בשנת 2015, ובהמשך תורגמו הבאים אחריו. הכרך הראשון עובד למיני-סדרה ברשת HBO בשנת 2018 והעיבוד המשיך לכרך השני. בשנת 2019 ראה אור באיטלקית הרומן שלה 'חיי השקר של המבוגרים', ובספטמבר 2020 הושקו תרגומיו בעולם (ובישראל) באירוע השקה בינלאומי.

==זהותה==

הסיפור סביבה מכונה בעיתונות האיטלקית "תעלומת אלנה פרנטה". לפי השערות שונות, היא ילידת 1950 בערך, חיה ומלמדת פילולוגיה קלאסית בטורינו. ההערצה הציבורית כלפיה רבה, והעיתון האיטלקי "קוֹרִייֶרֶה דֶלָה סֶרָה" כתב עליה שהיא "הסופרת האיטלקייה הגדולה ביותר מאז אלזה מורנטה".

אלון אלטרס, מתרגם ספריה לעברית, אומר עליה: 

לפי תחקיר של קלאודיו גאטי שפורסם בצרפת, מאחורי שם העט מסתתרת אניטה ראג'ה (Anita Raja), יהודייה איטלקית העובדת כעורכת ומתרגמת מגרמנית בהוצאת הספרים שפרסמה את ספריה של פרנטה. תחקירו של גאטי התקבל בביקורת נוקבת על הניסיון להפר את הזכות לפרטיות של הסופרת, ויש שתיארו אותו כסוג של דוקסינג.

לפי תחקיר של אליזה סוטג'וּ מהעיתון LitHub [https://alaxon.co.il/article/%d7%94%d7%90%d7%99%d7%a9%d7%94-%d7%a9%d7%94%d7%99%d7%90-%d7%92%d7%9d-%d7%91%d7%a2%d7%9c%d7%94/?fbclid=IwAR3sszsiFTPiTaTr3OhL8mzhLSf7utATxVXok7pGo4zmRFKuo3j1vo8MPE4 שפורסם באפריל 2021], מאחורי שם העט מסתתר הסופר דומניקו סטרנונה, בעלה של אניטה ראג'ה (Anita Raja). הן פרנטה והן סטרנונה הכחישו אפשרות זו.

==ספריה==

{|class="wikitable" bgcolor="#ccccff" border="2" cellpadding="3"
|-
!שם הספר || שנת הוצאה || סוגה || תרגום לעברית
|-
|L`amore molesto ||1992||רומן||אהבה מטרידה, מאיטלקית: אלון אלטרס, הספריה החדשה, הקיבוץ המאוחד - ספרי סימן קריאה, 2009
|-
||I giorni dell`abbandono ||2002||רומן||ימי הנטישה, מאיטלקית: אלון אלטרס, הספריה החדשה, הקיבוץ המאוחד - ספרי סימן קריאה, 2007
|-
||La frantumaglia||2003||מסות
||
|-
||La figlia oscura ||2006||רומן||הבת האפלה, מאיטלקית: מירון רפופורט, הספריה החדשה, הקיבוץ המאוחד - ספרי סימן קריאה, 2011
|-
||La spiaggia di notte ||2007||סיפורי ילדים
||
|-
|L'amica geniale
|2011
|רומן, חלק ראשון בסדרת "הרומאנים הנפוליטניים"
|החברה הגאונה: ילדות, נערות, מאיטלקית: אלון אלטרס, הספריה החדשה, הקיבוץ המאוחד - ספרי סימן קריאה, 2015
|-
|Storia del nuovo cognome
|2012
|רומן, חלק שני בסדרת "הרומאנים הנפוליטניים"
|הסיפור של שם-המשפחה החדש, מאיטלקית: אלון אלטרס, הספריה החדשה, הקיבוץ המאוחד - ספרי סימן קריאה, יוני 2016
|-
|Storia di chi fugge e di chi resta
|2013
|רומן, חלק שלישי בסדרת "הרומאנים הנפוליטניים"
|הסיפור של מי שברחו ומי שנשארו, מאיטלקית: אלון אלטרס, הספריה החדשה, הקיבוץ המאוחד - ספרי סימן קריאה, 2017
|-
|Storia della bambina perduta
|2014
|רומן, חלק רביעי בסדרת "הרומאנים הנפוליטניים"
|הסיפור של הילדה האבודה, מאיטלקית: אלון אלטרס, הספריה החדשה, הקיבוץ המאוחד - ספרי סימן קריאה, 2018
|-
|L'invenzione occasionale
|2019
|מסות
|המצאות מזדמנות, מאיטלקית: רמה איילון, הספריה החדשה, הוצאת הקיבוץ המאוחד - ספרי סימן קריאה, 2020
|-
|La vita bugiarda degli adulti
|2019
|רומן
|חיי השקר של המבוגרים, מאיטלקית: אלון אלטרס, הספריה החדשה, הוצאת הקיבוץ המאוחד - ספרי סימן קריאה, 2020
|}

==קישורים חיצוניים==
* 

* 
* 
* 
* 
* 
* 
* 
* 
* 
* 
* האם אלנה פרנטה היא בכלל גבר, הסופר דומניקו סטרנונה?|[https://alaxon.co.il/article/%d7%94%d7%90%d7%99%d7%a9%d7%94-%d7%a9%d7%94%d7%99%d7%90-%d7%92%d7%9d-%d7%91%d7%a2%d7%9c%d7%94/?fbclid=IwAR3sszsiFTPiTaTr3OhL8mzhLSf7utATxVXok7pGo4zmRFKuo3j1vo8MPE4 תחקיר מיוחד 16 באפריל 2021]
* 

;ימי הנטישה:
* [http://www.newlibrary.co.il/Htmls/product.aspx?C1010=13342&BSP=12839 "ימי הנטישה"], אתר הספריה החדשה
* [http://www.complete-review.com/reviews/italia/ferrane.htm ביקורת על "ימי הנטישה"], באתר complete review 
* אלון אלטרס, [https://www.newlibrary.co.il/article?c0=13178 סקירה על "ימי הנטישה"], הספריה החדשה
* דן לחמן, [http://www.e-mago.co.il/Editor/literature-1752.htm סקירה על "ימי הנטישה"], emago
* 
* מרים שוסטרמן, [https://www.newlibrary.co.il/article?c0=13510 הגסויות של אולגה: על תרגום הכותרת של "ימי הנטישה"], באתר הספריה החדשה, 3/7/07

;אהבה מטרידה:
* [http://www.newlibrary.co.il/HTMLs/page_404.aspx?c0=15229&bsp=12839 "אהבה מטרידה"], אתר הספריה החדשה
* 
* 
* אלון אלטרס, [https://www.newlibrary.co.il/page_442 כדי לספר את החיים עלינו להמציא אותם: ריאיון עם אלנה פרנטה], אתר הספריה החדשה, 19.10.09

;החבֵרה הגאונה:
* אריק גלסנר, [https://arikglasner.wordpress.com/2015/08/28/%D7%A2%D7%9C-%D7%94%D7%97%D7%91%D6%B5%D7%A8%D7%94-%D7%94%D7%92%D7%90%D7%95%D7%A0%D7%94-%D7%A9%D7%9C-%D7%90%D7%9C%D7%A0%D7%94-%D7%A4%D7%A8%D7%A0%D7%98%D7%94-%D7%94%D7%95%D7%A6%D7%90%D7%AA/ על "החבֵרה הגאונה", של אלנה פרנטה], פורסם במדור לספרות ב"7 לילות" של "ידיעות אחרונות", 28 באוגוסט 2015
* 

;הסיפור של שם המשפחה החדש:
* אריק גלסנר, [https://arikglasner.wordpress.com/2016/06/30/%D7%A2%D7%9C-%D7%94%D7%A1%D7%99%D7%A4%D7%95%D7%A8-%D7%A9%D7%9C-%D7%A9%D7%9D-%D7%94%D7%9E%D7%A9%D7%A4%D7%97%D7%94-%D7%94%D7%97%D7%93%D7%A9-%D7%A9%D7%9C-%D7%90%D7%9C%D7%A0%D7%94-%D7%A4%D7%A8%D7%A0/ על "הסיפור של שם המשפחה החדש", של אלנה פרנטה], המדור לספרות ב"7 לילות" של "ידיעות אחרונות", יוני 2016
* 
* 

;הסיפור של מי שברחו ושל מי שנשארו:
* 
* 
* אריק גלסנר, [https://arikglasner.wordpress.com/2017/04/06/%D7%A2%D7%9C-%D7%94%D7%A1%D7%99%D7%A4%D7%95%D7%A8-%D7%A9%D7%9C-%D7%9E%D7%99-%D7%A9%D7%91%D7%A8%D7%97%D7%95-%D7%95%D7%A9%D7%9C-%D7%9E%D7%99-%D7%A9%D7%A0%D7%A9%D7%90%D7%A8%D7%95-%D7%A9%D7%9C-%D7%90/ על "הסיפור של מי שברחו ושל מי שנשארו"], פורסם במדור לספרות ב"7 לילות" של "ידיעות אחרונות", אפריל 2017

;הסיפור של הילדה האבודה:
* 
* 
* 
* 
* 
* שירה מזוז, [https://www.makorrishon.co.il/culture/58169/ חברות על הנייר], ביקורת בעיתון מקור ראשון, 26 ביוני 2018

;המצאות מזדמנות:
* 

;חיי השקר של המבוגרים:
* 
* כנרת רובינשטיין, [https://salonet.org.il/book-reviews/%D7%94%D7%AA%D7%91%D7%92%D7%A8%D7%95%D7%AA-%D7%9B%D7%97%D7%99%D7%A4%D7%95%D7%A9-%D7%90%D7%97%D7%A8-%D7%A9%D7%A4%D7%AA-%D7%90%D7%9E%D7%AA התבגרות כחיפוש אחר שפת אמת], במגזין הספרותי סלונט, 8 באוקטובר 2020
* 
* 

;הבת האפלה:
* 

==הערות שוליים==

קטגוריה:סופרים איטלקים הידועים בשם עט
קטגוריה:אישים שזהותם אינה ידועה
קטגוריה:סופרות איטלקיות
קטגוריה:איטלקים שהופיעו ברשימת טיים 100
קטגוריה:איטלקיות שנולדו ב-1943